**תקנות חלוקת חיסכון פנסיוני בין בני זוג שנפרדו (הגשת בקשה), התשע"ה – 2015**

בתוקף סמכותי לפי סעיפים 5, ו- 27 לחוק חלוקת חיסכון בין בני זוג שנפרדו, התשע"ד – 2014[[1]](#footnote-1) (להלן - **החוק**), ובאישור ועדת העבודה הרווחה והבריאות של הכנסת, אני מתקין תקנות אלה:

|  |  |  |  |  |  |
| --- | --- | --- | --- | --- | --- |
| הגדרות |  | | בתקנות אלה - | | |
|  |  | | "בקשה לרישום" – בקשה לרישום פרטי פסק דין לחלוקת חיסכון פנסיוני לפי סעיף 3 לחוק. | | |
| פרטים שיצוינו בבקשה לרישום |  | 1. בקשה לרישום של פסק דין לחלוקת חיסכון פנסיוני באמצעות צבירת כספים תוגש על ידי בן הזוג לשעבר לגוף המשלם בטופס שיקבע הממונה. | | |
|  |  | | 1. בקשה לרישום של פסק דין לחלוקת חיסכון פנסיוני באמצעות צבירת זכויות תוגש על ידי בן הזוג לשעבר לגוף המשלם בטופס שיקבע הממונה. | | |
| המסמכים שיצורפו לבקשה לרישום |  | | 1. ׁלבקשה לרישום יצורפו המסמכים הבאים: | | |
|  |  |  | | 1. העתק פסק הדין לחלוקת חיסכון פנסיוני חתום בחותמת מזכירות בית המשפט; |
|  |  |  | | 1. צילום תעודת זהות של בן הזוג לשעבר; |
|  |  |  | | 1. בחלוקת חיסכון פנסיוני באמצעות צבירת זכויות – מסמכים הנדרשים לצורך בחינת התקיימות התנאים המזכים בקצבת שאירים לפי הוראות הסדר החיסכון אם החוסך היה נפטר ערב מועד הפירוד; מידע כאמור יועבר מקום שבו לא נקבע בפסק הדין כי האמור בו יחול רק לעניין העברת שיעור מקצבת הפרישה לבן הזוג לשעבר ולא לעניין זכויות בן הזוג לשעבר לקצבה בשל פטירתו של החוסך. |
|  |  | 1. צירוף מסמכים כאמור בתקנת משנה (א)(3) לא יהיה תנאי לקליטת בקשה, כהגדרתה בתקנות חלוקת חיסכון פנסיוני בין בני זוג שנפרדו (מועדים לקליטת בקשה ורישום הערה), התשע"ה – 2015[[2]](#footnote-2). | | |
| אופן הגשת הבקשה  לרישום |  | | בקשה לרישום תוגש למשרדי הגוף המשלם בדואר רשום או במסירה אישית. | | |
| תחילה |  | תחילתן של תקנות אלה במועד פרסומן. | | |

**\_\_\_\_\_\_\_\_\_\_\_ התשע"ה (\_\_\_\_\_\_\_ 2015)**

**( חמ \_\_\_\_\_\_)**

\_\_\_\_\_\_\_\_\_\_\_

משה כחלון

שר האוצר

דברי הסבר

**כללי**

ביום 6 באוגוסט 2014 נחקק החוק לחלוקת חיסכון פנסיוני בין בני זוג שנפרדו, התשע"ד-2014 (להלן – החוק). תחילתו של החוק נקבעה ליום 6 בפברואר 2015. בהתאם לסעיף 3 לחוק, אם התקיימו התנאים הקבועים בחוק רשאי בן זוג לשעבר של עובד או גמלאי להגיש לגוף משלם בקשה לרישום פרטי פסק דין לחלוקת חיסכון פנסיוני וזאת לצורך חלוקת החיסכון הפנסיוני בין בני הזוג (להלן – בקשה לרישום).

בהתאם לסעיף 5 לחוק, שר האוצר, באישור ועדת העבודה הרווחה והבריאות של הכנסת, רשאי לקבוע הוראות בעניין בקשה לרישום, פרטי הבקשה והמסמכים שיצורפו אליה, אופן הגשת הבקשה ופרקי הזמן המירביים ממועד הגשת הבקשה ועד קליטתה וממועד קליטת הבקשה ועד רישום הערה לפי סעיף 4 לחוק.

**תקנה 2**

בהתאם להוראות החוק בקשה לרישום פרטי פסק דין לחלוקת חיסכון פנסיוני מוגשת על-ידי בן הזוג לשעבר לגוף המשלם. מוצע לקבוע כי בקשה כאמור תוגש על גבי טופס קבוע, שנוסחו ייקבע על-ידי הממונה על שוק ההון, ביטוח וחיסכון במשרד האוצר ובו יפורטו הפרטים הנדרשים לגוף המשלם לצורך בחינת הבקשה ורישום ההערה לפי החוק.

**תקנה 3**

מוצע לקבוע כי לבקשה לרישום פרטי פסק דין לחלוקת חיסכון פנסיוני יצורפו העתק פסק הדין לחלוקת חיסכון פנסיוני, חתום על-ידי מזכירות בית המשפט, וצילום תעודת זהות של בן הזוג לשעבר. ככל שמדובר בחלוקת חיסכון פנסיוני באמצעות צבירת זכויות, ובמטרה להקל על בן הזוג לשעבר להוכיח בעתיד זכאות לקצבת שאירים, מוצע לקבוע כי לבקשה כאמור יצורפו המסמכים הנדרשים לצורך הוכחת זכאות כאמור.

עוד מוצע לקבוע כי אי השלמת המסמכים הנדרשים לצורך בחינת התקיימות התנאים המזכים בקצבת שאירים לפי הוראות הסדר החיסכון, כנדרש בתקנה 3(א)(3), לא יהווה תנאי לקליטת בקשה.

**תקנה 4**

מוצע לקבוע כי הבקשה לרישום תוגש למשרדי הגוף המשלם בדואר רשום או במסירה אישית.

**תקנות חלוקת חיסכון פנסיוני בין בני זוג שנפרדו (מועדים לקליטת בקשה ורישום הערה), התשע"ה – 2015**

בתוקף סמכותי לפי סעיפים 5 ו- 27 לחוק חלוקת חיסכון בין בני זוג שנפרדו, התשע"ד – 2014[[3]](#footnote-3) (להלן - **החוק**), ובאישור ועדת העבודה הרווחה והבריאות של הכנסת, אני מתקין תקנות אלה:

|  |  |  |  |
| --- | --- | --- | --- |
| הגדרות |  | בתקנות אלה - | |
|  |  | "בקשה לרישום" – בקשה לרישום פרטי פסק דין לחלוקת חיסכון פנסיוני לפי סעיף 3 לחוק; | |
|  |  | "בקשה מלאה" – בקשה לרישום שצורפו לה המסמכים הנדרשים בתקנה 3 לתקנות חלוקת חיסכון פנסיוני בין בני זוג שנפרדו (הגשת בקשה), התשע"ה – 2015; | |
|  |  | "הגשת בקשה" – מסירת בקשה לרישום לגוף המשלם; | |
|  |  | "הערה" – כמשמעותה בסעיף 4(א) לחוק; | |
|  |  | "קליטת בקשה" – רישום במערכות הגוף המשלם לפיו התקבלה במשרדי הגוף המשלם בקשה לרישום. | |
| מועדים לקליטת בקשה |  | קליטת בקשה לרישום בגוף משלם תיעשה לא יאוחר מהמועדים האלה: | |
|  |  |  | 1. לגבי הסדר פנסיה תקציבית - ארבעה ימי עסקים ממועד הגשת בקשה מלאה על ידי בן הזוג לשעבר; |
|  |  |  | 1. לגבי חלוקת חיסכון פנסיוני באמצעות צבירת כספים ולגבי חלוקת חיסכון פנסיוני באמצעות צבירת זכויות שאינו הסדר פנסיה תקציבית – שני ימי עסקים ממועד הגשת בקשה מלאה על ידי בן הזוג לשעבר. |
| מועדים לרישום בקשה |  | גוף משלם ירשום ברישומיו הערה בדבר פסק דין לחלוקת חסכון פנסיוני לא יאוחר מארבעה עשר ימי עסקים ממועד הגשת הבקשה המלאה. | |
| תחילה והוראת מעבר |  | 1. תחילתן של תקנות אלה במועד פרסומן. | |
|  |  | 1. על אף האמור בתקנת משנה (א), בתקופה שעד ליום י"ד בטבת התשע"ח (1 בינואר 2018), יקראו את תקנה 3 כאילו במקום "לא יאוחר מארבעה עשר ימי עסקים" יבוא "לא יאוחר מעשרים ימי עסקים". | |

**\_\_\_\_\_\_\_\_\_\_\_ התשע"ה (\_\_\_\_\_\_\_ 2015)**

**( חמ \_\_\_\_\_)**

**\_\_\_\_\_\_\_\_\_\_\_**

**משה כחלון**

**שר האוצר**

דברי הסבר

**כללי**

ביום 6 באוגוסט 2014 נחקק החוק לחלוקת חיסכון פנסיוני בין בני זוג שנפרדו, התשע"ד-2014 (להלן – החוק). תחילתו של החוק נקבעה ליום 6 בפברואר 2015. בהתאם לסעיף 3 לחוק, אם התקיימו התנאים הקבועים בחוק רשאי בן זוג לשעבר של עובד או גמלאי להגיש לגוף משלם בקשה לרישום פרטי פסק דין לחלוקת חיסכון פנסיוני וזאת לצורך חלוקת החיסכון הפנסיוני בין בני הזוג (להלן – בקשה לרישום).

בהתאם לסעיף 5 לחוק, שר האוצר, באישור ועדת העבודה הרווחה והבריאות של הכנסת, רשאי לקבוע הוראות בעניין בקשה לרישום, פרטי הבקשה והמסמכים שיצורפו אליה, אופן הגשת הבקשה ופרקי הזמן המירביים ממועד הגשת הבקשה ועד קליטתה וממועד קליטת הבקשה ועד רישום הערה לפי סעיף 4 לחוק.

**תקנה 2**

בהוראות החוק נקבע כי ממועד קליטת בקשה לרישום פסק דין לחלוקת חיסכון פנסיוני ועד להחלטת הגוף המשלם בדבר רישום ההערה, לא יבוצעו פעולות מסוימות בחשבון החוסך בלא הסכמתו בכתב של בן הזוג לשעבר. בהקשר זה יצוין כי בכל הקשור לחיסכון פנסיוני באמצעות צבירת כספים וחיסכון פנסיוני באמצעות צבירת זכויות שאינו הסדר פנסיה תקציבית, רשאי חוסך לבצע פעולות בלתי הפיכות. כך למשל, במקרה של משיכת כספים בקרן ותיקה שבהסדר מתאיינת זכותו של החוסך לקבל קצבה מהקרן ובכך נפגעת זכותו של בן הזוג לשעבר לקבל את חלקו בקצבה. במקרה של משיכת כספים מקופת גמל לקצבה שאינה קרן ותיקה שבהסדר יופחת סכום החיסכון שעל בסיסו יהיה זכאי החוסך בעתיד לקבל קצבה.

לעומת זאת, בהסדרי פנסיה תקציבית, מעצם טבעם ובהיעדר חיסכון במהלך תקופת העבודה, האפשרות לקבל כספים במקום קבלת קצבה מצומצמת. לעניין זה בחלק מהסדרי הפנסיה התקציבית נקבע כי בנסיבות שבהן עובד סיים את עבודתו והוא אינו זכאי לקבל קצבה מהמעסיק עם סיום עבודתו (בשל הגיעו לגיל מסוים או בשל פיטוריו), הוא יהיה רשאי לבחור בין הסדר של הקפאת זכויות לקצבה לבין קבלת פיצויי פיטורים. עוד יצוין כי קליטת בקשה לרישום באיחור בהסדרי פנסיה תקציבית משמעותה עשויה להיות, לכל היותר, דחייה במועד הראשון שבו תחולק קצבה בין החוסך לבין בן זוגו.

בהתאם לכך, ובשים לב למנגנונים הקיימים לקליטת בקשות בגופים המוסדיים לעומת מעסיקים בהסדרי פנסיה תקציבית, ובנזק שעשוי להיגרם לבן הזוג לשעבר במקרה של דחייה במועד הקליטה, מוצע לקבוע כי קליטת בקשה לרישום בהסדרי פנסיה תקציבית תיעשה תוך ארבעה ימי עסקים ממועד הגשת הבקשה המלאה על-ידי בן הזוג לשעבר, ותוך שני ימי עסקים כאשר מדובר בגוף מוסדי.

לעניין זה מוצע לקבוע כי קליטת בקשה תהיה רישום במערכות הגוף המשלם לפיו התקבלה במשרדי הגוף המשלם בקשה לרישום.

**תקנות 3 ו- 4**

בהתחשב בהיערכות הנדרשת לצורך בחינת בקשות לרישום ובהתחשב בשוני בין פסקי הדין לחלוקת חיסכון פנסיוני ולכך שיש צורך לבחון פסקי דין שהתקבלו לפני מועד חקיקתו של החוק, מוצע לקבוע כי בפרק זמן של שנתיים מיום אישור התקנות יבוצע רישום הערה בדבר פסק דין לחלוקת חסכון פנסיוני תוך עשרים ימי עסקים ממועד הגשת הבקשה המלאה על-ידי בן הזוג לשעבר. לאחר היערכות הגופים ועם ההשלמה הצפויה בטיפול בפסקי הדין הקיימים מוצע כי פרק הזמן לרישום הערה יעמוד על ארבעה עשר ימי עסקים.

**תקנות חלוקת חיסכון פנסיוני בין בני זוג שנפרדו (מתן הודעות ומועדים למסירתן), התשע"ה – 2015**

בתוקף סמכותי לפי סעיפים 5, 12(ב)(1), 15 ו- 27 לחוק חלוקת חיסכון בין בני זוג שנפרדו, התשע"ד – 2014[[4]](#footnote-4) (להלן - **החוק**), ולעניין תקנות לפי סעיפים 5, 12(ב)(1) ו- 27 לחוק באישור ועדת העבודה הרווחה והבריאות של הכנסת, אני מתקין תקנות אלה:

|  |  |  |  |  |  |
| --- | --- | --- | --- | --- | --- |
| הגדרות |  | | | בתקנות אלה –  "הערה" – כמשמעותה בסעיף 4(א) לחוק. | |
| הודעת גוף משלם על רישום הערה |  | | | הודעת גוף משלם לחוסך ולבן זוגו לשעבר לפי סעיף 4(ג) לחוק תכלול, בין השאר, את הפרטים שנרשמו לפי סעיף 4(א) לחוק. | |
| הודעה על תחילת תשלום קצבה לבן זוג לשעבר |  | | | * + 1. גוף משלם ישלח הודעה לבן זוג לשעבר על מועד תשלום קצבת פרישה לגמלאי שישה חודשים לפני מועד הזכאות לקבלת קצבת זקנה של גמלאי; ואם רישום ההערה התבצע בתוך התקופה האמורה – תישלח ההודעה כאמור ביחד עם ההודעה לפי סעיף 4(ג) לחוק. | |
|  |  | | | * + 1. הודעה כאמור בתקנת משנה (א) תכלול את נהלי הגוף המשלם וכן את כל הפרטים והמסמכים הנדרשים לפי הנהלים האמורים לצורך תחילת תשלום קצבה. | |
|  |  | | | * + 1. האמור בתקנה זו יחול בחלוקת חיסכון פנסיוני באמצעות צבירת זכויות ובחלוקת חיסכון פנסיוני באמצעות צבירת כספים בין גמלאי ובין בן זוגו לשעבר לפי סעיף 13 לחוק. | |
| מתן הודעה על סייג להעברת חלק מיתרה צבורה | 4. | לעניין חלוקת חיסכון פנסיוני באמצעות צבירת כספים, הודעה בדבר קיום אחד מהסייגים המופיעים בהתאם לאמור בסעיף 12(א) לחוק תישלח לחוסך ולבן זוגו לשעבר - | | | |
|  |  | | |  | 1. לגבי סייג מהסייגים כאמור בפסקאות (1) עד (4) - במועד שבו נשלחה ההודעה לפי סעיף 4(ג) לחוק; |
|  |  | | |  | 1. לגבי סייג כאמור בפסקה (5) – במועד שבו נשלחה ההודעה לפי סעיף 4(ג) לחוק או תוך שלושה ימי עסקים מהמועד שבו נודע לגוף המשלם על התקיימות הסייג, לפי המאוחר מביניהם. |
| דוחות והודעות לבן זוג לשעבר של גמלאי | 5. | 1. עד ליום החמישה עשר בחודש שבו החל הגוף המשלם להעביר לבן הזוג לשעבר חלק מקצבת פרישה של גמלאי, ישלח גוף משלם לבן הזוג לשעבר שמועבר לו חלק מקצבת פרישה לפי סעיף 13 או 14 לחוק דוח אשר יכלול את הפרטים הבאים: | | | |
|  |  | |  | | 1. סכום הקצבה המלאה לאחר הפחתה כמשמעותה בסעיף 16(א)(1) לחוק; 2. סך ההפחתה כמשמעותה בסעיף 16(א)(1), לפי העניין; 3. סך המס שנוכה מהקצבה המלאה; 4. השיעור להעברה; 5. הסכום המועבר לבן הזוג לשעבר מקצבת הפרישה בהתאם לאמור בסעיף 14 לחוק; 6. היוון גמלאי סכום חד פעמי כשיעור מהסכום של הקצבה המשולמת לפני מועד קליטת בקשה כמשמעותו בתקנות חלוקת חיסכון פנסיוני בין בני זוג שנפרדו (מועדים לקליטת בקשה ורישום הערה), התשע"ה – 2015, יצוין הסכום שנוכה מהקצבה של בן הזוג לשעבר בשל ההיוון. 7. פירוט כללי התשלום כהגדרתם בסעיף 30 לחוק, במקרה שבן זוג לשעבר התחייב לשאת במלוא סכום ההפחתה לגבי העבר, והכל בהתאם לסעיף האמור. |
|  |  | 1. בנוסף לאמור בתקנת משנה (א), גוף משלם ישלח לבן זוג לשעבר של גמלאי דוח תקופתי שיכלול את הפרטים המוזכרים בתקנת משנה כאמור במועד שליחת הדוח התקופתי לגמלאי ולכל היותר אחת לרבעון. | | | |
| הודעה על זכאות לכספי פיצויים | 6. | | | 1. לעניין חלוקת חיסכון פנסיוני באמצעות צבירת כספים - נודע לגוף המשלם כי עמית זכאי למשוך סכום ממרכיב הפיצויים לאחר מועד ההעברה או לאחר מועד בחירת בן הזוג לשעבר בהעברת סכום ממרכיב הפיצויים, לפי המאוחר, יודיע על כך לבן הזוג לשעבר תוך 3 ימי עסקים מהמועד שבו נודע לו על זכאות העמית כאמור. | |
|  |  | | | 1. בהודעה כאמור בתקנת משנה (א) יודיע הגוף המשלם לבן הזוג לשעבר על אפשרותו לבחור בהעברת הסכום ממרכיב הפיצויים לפי סעיף 6(ה)(1) וזאת תוך שבעה ימי עסקים ממועד קבלת ההודעה מהגוף המשלם. | |
| תחילה | 7. | | | תחילתן של תקנות אלה במועד פרסומן. | |

**\_\_\_\_\_\_\_\_\_\_\_ התשע"ה (\_\_\_\_\_\_\_ 2015)**

**( חמ \_\_\_\_\_)**

**\_\_\_\_\_\_\_\_\_\_\_**

**משה כחלון**

**שר האוצר**

דברי הסבר

**כללי**

ביום 6 באוגוסט 2014 נחקק החוק לחלוקת חיסכון פנסיוני בין בני זוג שנפרדו, התשע"ד-2014 (להלן – החוק). תחילתו של החוק נקבעה ליום 6 בפברואר 2015. בהתאם לסעיף 3 לחוק, אם התקיימו התנאים הקבועים בחוק רשאי בן זוג לשעבר של עובד או גמלאי להגיש לגוף משלם בקשה לרישום פרטי פסק דין לחלוקת חיסכון פנסיוני וזאת לצורך חלוקת החיסכון הפנסיוני בין בני הזוג (להלן – בקשה לרישום).

בהתאם לסעיף 5 לחוק, שר האוצר, באישור ועדת העבודה הרווחה והבריאות של הכנסת, רשאי לקבוע הוראות בעניין בקשה לרישום, פרטי הבקשה והמסמכים שיצורפו אליה, אופן הגשת הבקשה ופרקי הזמן המירביים ממועד הגשת הבקשה ועד קליטתה וממועד קליטת הבקשה ועד רישום הערה לפי סעיף 4 לחוק.

סעיף 12(א) לחוק קובע סייגים בהתקיימם לא יעביר גוף משלם כספים מיתרה צבורה של עמית לחשבון של בן זוגו לשעבר. סעיף 12(ב)(1) לחוק קובע כי גוף משלם ישלח לעמית ולבן זוגו לשעבר הודעה בדבר קיומו של סייג ומסמיך את שר האוצר, באישור הוועדה, לקבוע הוראות לעניין פרטי ההודעה והמועדים למסירתה.

סעיף 15 לחוק קובע כי גוף משלם ישלח לבן זוגו לשעבר של גמלאי שמועבר לו חלק מקצבת פרישה לפי הוראות סעיף 14, העוסק בחלוקת חיסכון פנסיוני באמצעות צבירת זכויות, דוחות תקופתיים ודוחות נוספים, בהתאם להוראות שיקבע שר האוצר וכן שר האוצר רשאי לקבוע הוראות לעניין זה, לרבות לעניין אופן מסירת הדוחות והמועדים למסירתם וכן לעניין הפרטים שייכללו בדוחות כאמור ובכלל זה פרטים על סכום הקצבה המלאה לאחר הפחתה כאמור בסעיף 16 לחוק והסכום המועבר לבן הזוג לשעבר מקצבת פרישה.

**תקנה 2**

מוצע לקבוע שהודעת גוף משלם לחוסך ולבן זוגו לשעבר לפי סעיף 4(ג) לחוק תכלול, בין השאר, את הפרטים שנרשמו לפי סעיף 4(א) לחוק.

**תקנה 3**

לגופים משלמים נהלים שונים לתשלום קצבת זקנה, ולרוב נדרשים פרטים ומסמכים נוספים ביחס לאלו שנמסרו בעת רישום ההערה לחלוקת חיסכון. בהתאם לכך, ועל מנת למנוע עיכוב בתשלום קצבת הזקנה לבן הזוג לשעבר, מוצע לקבוע כי גוף משלם ישלח הודעה לבן הזוג לשעבר על מועד התשלום הצפוי של קצבת הזקנה וכן נהלי הגוף המשלם להשלמת הליך קבלת הקצבה.

**תקנה 4**

כאמור לעיל, סעיף 12(א) לחוק קובע סייגים בהתקיימם לא יעביר גוף משלם כספים מיתרה צבורה של עמית לחשבון של בן זוגו לשעבר. הסייגים המנויים בסעיפים קטנים (1) עד (4) ידועים לגוף המשלם כבר בעת בחינת הבקשה לרישום ההערה ועל כן מוצע לקבוע כי בהתקיים סייג מסייגים אלה יודיע על כך הגוף המשלם לחוסך ולבן זוגו לשעבר במועד בו שולח הגוף המשלם הודעה בעניין רישום הערה. באשר למקרה שבו התקבל צו בית משפט המונע את העברת הכספים יודיע הגוף המשלם בעת משלוח הודעה בעניין רישום הערה או תוך שלושה ימי עסקים מהמועד שבו נודע לו על קיומו של צו כאמור, לפי המאוחר מבניהם.

**תקנה 5**

על מנת לאפשר לבן הזוג לשעבר של גמלאי מעקב ובקרה על החלק המועבר לו מתוך קצבת הזקנה, מוצע לקבוע כי גוף משלם ישלח לבן הזוג לשעבר דוח שיכלול את הפרטים המנויים בתקנה. דוח כאמור יישלח לבן הזוג לשעבר עד ליום החמישה עשר בחודש שבו החל הגוף המשלם להעביר לבן הזוג לשעבר חלק מקצבת פרישה של גמלאי. בנוסף, ישלח גוף משלם דוח כאמור במועד בו נשלח דוח כאמור לגמלאי ולכל היותר אחת לרבעון.

**תקנה 6**

מוצע לקבוע כי בחלוקת חיסכון פנסיוני באמצעות צבירת כספים, אם נודע לגוף המשלם כי עמית זכאי למשוך סכום ממרכיב הפיצויים לאחר מועד ההעברה או לאחר מועד בחירת בן הזוג לשעבר בדבר העברה של הסכום ממרכיב הפיצויים, לפי המאוחר, יודיע על כך לבן הזוג לשעבר תוך 3 ימי עסקים מהמועד שבו נודע לו על זכאות העמית כאמור. בהודעה זו יודיע הגוף המשלם לבן הזוג לשעבר על אפשרותו לבחור בהעברת הסכום ממרכיב הפיצויים לפי סעיף 6(ה)(1) וזאת תוך שבעה ימי עסקים ממועד קבלת ההודעה מהגוף המשלם.

**תקנות חלוקת חיסכון פנסיוני בין בני זוג שנפרדו (בחירה בדבר העברת הסכום ממרכיב הפיצויים), התשע"ה – 2015**

בתוקף סמכותי לפי סעיפים 5, ו- 27 לחוק חלוקת חיסכון בין בני זוג שנפרדו, התשע"ד – 2014[[5]](#footnote-5) (להלן - **החוק**), ובאישור ועדת העבודה הרווחה והבריאות של הכנסת, אני מתקין תקנות אלה:

|  |  |  |
| --- | --- | --- |
| הגדרות |  | בתקנות אלה - |
|  |  | "בקשה לרישום" – בקשה לרישום פרטי פסק דין לחלוקת חיסכון פנסיוני לפי סעיף 3 לחוק. |
| דרכי ההודעה של בן הזוג לשעבר על בחירתו בהעברת סכום ממרכיב הפיצויים |  | 1. בעת הגשת בקשה לרישום, יודיע בן הזוג לשעבר לגוף המשלם על בחירתו בדבר העברת הסכום ממרכיב הפיצויים לפי סעיף 6(ה)(1) לחוק, וזאת בטופס שיקבע הממונה. |
|  |  | 1. בן הזוג לשעבר יהיה רשאי להודיע לגוף המשלם על שינוי בחירתו כאמור בתקנת משנה (א) עד שלושה ימי עסקים לפני מועד העברת הסכום ממרכיב הפיצויים לפי סעיף 6(ה)(1) לחוק. |
| תחולה |  | תקנות אלה יחולו רק על חלוקת חסכון פנסיוני באמצעות צבירת כספים. |
| תחילה |  | תחילתן של תקנות אלה במועד פרסומן. |

**\_\_\_\_\_\_\_\_\_\_\_ התשע"ה (\_\_\_\_\_\_\_ 2015)**

**( חמ \_\_\_\_\_\_)**

**\_\_\_\_\_\_\_\_\_\_\_**

משה כחלון

שר האוצר

דברי הסבר

**כללי**

ביום 6 באוגוסט 2014 נחקק החוק לחלוקת חיסכון פנסיוני בין בני זוג שנפרדו, התשע"ד-2014 (להלן – החוק). החוק נכנס לתוקפו ביום 6 בפברואר 2015.

לפי סעיף 6 לחוק, בחלוקה של חיסכון פנסיוני באמצעות צבירת כספים, יפתח הגוף המשלם חשבון חדש בקופת הגמל על שמו של בן הזוג לשעבר, ויעביר אליו, במועד ההעברה, את הסכום שיש להעביר בהתאם להוראות החוק. באשר למרכיב פיצויי הפיטורים ביתרה הצבורה, הרי שמאחר שבהתאם להסכמי עבודה בין עובד למעסיקו ובכפוף להוראות חוק פיצויי פיטורים, התשכ"ג-1963, ישנם מצבים שבהם הפקדות המעסיק בשל מרכיב הפיצויים יוחזרו למעסיק, קובע סעיף 6 כי ניתן להעבירם לבן הזוג לשעבר רק אחרי מועד זכאות העמית לכספים אלה.

בהתאם לסעיף 5 לחוק, שר האוצר, באישור ועדת העבודה הרווחה והבריאות של הכנסת, רשאי לקבוע הוראות בעניין דרכי ההודעה של בן הזוג לשעבר על בחירתו בדבר העברת הסכום ממרכיב הפיצויים לפי סעיף 6(ה)(1) והמועדים למסירתה.

**תקנה 2**

מוצע לקבוע כי בעת הגשת בקשה לרישום, יודיע בן הזוג לשעבר לגוף המשלם על בחירתו בדבר העברת הסכום ממרכיב הפיצויים לפי אחת החלופות המוצעות בסעיף 6(ה)(1) לחוק, וזאת בטופס שיקבע הממונה על שוק ההון, ביטוח וחיסכון במשרד האוצר. בן הזוג לשעבר יהיה רשאי להודיע לגוף המשלם על שינוי בחירתו עד שלושה ימי עסקים לפני מועד העברת הסכום ממרכיב הפיצויים.

1. ס"ח התשע"ד, עמ' 686. [↑](#footnote-ref-1)
2. ק"ת \_\_\_\_. [↑](#footnote-ref-2)
3. ס"ח תשע"ד, עמ' 686. [↑](#footnote-ref-3)
4. ס"ח תשע"ד, עמ' 686. [↑](#footnote-ref-4)
5. ס"ח התשע"ד, עמ' 686. [↑](#footnote-ref-5)